EKOLIO – Gipuzkoarron Olioaren Birziklapena (608 042 574)\nHONDAKINETIK BALIABIDERA Gipuzkoako ostalarien olio birziklatzaileak gara!\nOstalarien olio hondakin kudeatzaileak gara\nGipuzkoako ostalarien zerbitzura\nZURE ostalaritza-aktibitatean sortutako landare-olio hondakinaren jasoketa eta tratamendurako, zure kudeatzaile profesionala gara. Eusko Jaurlaritzaren baimena eta ISCC ziurtagiriak ditugu.\nErabilitako-olioa jasotzeagatik ez dizugu ezer kobratzen, guztiz doakoa da; ez dago iraunkortasun konpromezurik; zure sukaldera hobekien egokituko den ontzi tamaina aukeratu dezakezu eta gure lana Gipuzkoan garatzen dugunez, 24 ordutan jasoko dugu ontzia zure sukaldetik.\nHorrez gain, sukalde kanpai-filtroak doan garbituko dizkizugu erabilitako olioaren truke.\nHorrez gain, gizarte-ekonomi zirkularraren printzipioetan oinarrituta, biodiesela egitera bideratzen dugun olio salmentatik ateratako %10a ekimen ekosoziokulturaletara dohaintzan ematen dugu, Kilometroak elkarteari adibidez.\nModu honetara, guztiok irabazten dugu, zuk, guk, ingurumenak eta gizarteak. Animatuko al zinateke gurekin elkarrekin lan egitera zure hondakin kutsatzailea tantaz-tanta eraldatu eta baliabide bihurtzeko?\nDeitu: 682 832 561\nBIDASOA BEHERAko ostalariak ekoliorekin elkarlanean\nDEBA BEHERAko ostalariak ekoliorekin elkarlanean\nDEBA GARAIAko ostalariak ekoliorekin elkarlanean\nDONOSTIALDEAko ostalariak ekoliorekin elkarlanean\nGOIERRIko ostalariak ekoliorekin elkarlanean\nTOLOSALDEAko ostalariak ekoliorekin elkarlanean\nUROLA GARAIAko ostalariak ekoliorekin elkarlanean\nUROLA KOSTAko ostalariak ekoliorekin elkarlanean\n2021-06-05 by Ekolio in Uncategorized Views 610\n2021-05-31 by Ekolio in Ekosoziokulturala Views 4085\n2019-01-25 by Ekolio in Ekosoziokulturala Views 5356\n2018-11-03 by Ekolio in Ekosoziokulturala Views 3304\nGipuzkoan ostalari ezagunik bai?\nHala bada, EKOLIO Biohondakinen Kudeaketa enpresaren berri eman (682832561 / ekolio@ekolio.eus), sukaldean sortzen duten olioa guri eman diezaguten. Modu honetara, guztiok irabazten dugu, ostalariak, guk, ingurumenak eta gizarteak.\nEKOLIOn, erabilitako sukalde-olioa jaso, dekantatu eta filtratu ondoren biodiesela egitera bideratzen dugu. Enpresa zarauztarra gara, enpresa gaztea, dinamikoa, kaudimen tekniko eta profesionala duena eta bere zerbitzua doan eskaintzen duena gainera.\n“Herriak ematen diguna herriari bueltatzen diogu” filosofian oinarritzen gara, eta ostalariek eta herritarrek ematen diguten hondakin bat (erabilitako olioa) errekurtso bilakatu (biodiesela) eta bere salmentatik ateratako diruaren %10a proiektu kultural eta sozialetara bideratzen dugu, elkarrekin ingurumen sentsibilizazio ekimenak gauzatuz. Modu honetan, guztiok irabazten dugu, ekonomia eta gizarte zirkularra, ingurumen filosofiaz bultzatua.\nGure proiektuaren lehen hitzarmena Kilometroak Elkarte Kulturalarekin sinatu dugu, eta KILOMETROAK jaia antolatzen duen ikastolari emango zaio olio salmentatik ateratako %10a. Orain dela 6 urte, Bergarako Aranzadi izan zen hartzailea, orain dela 5 urte, Oñatiko Txantxiku Ikastola, orain dela 4 urte, Urretxu-Zumarrago Ikastola, orain dela 3 urte, Zarauzko Salbatore Mitxelena Ikastola, orain dela 2 urte, Zizurkil eta Villabonako Zubimusu Ikastola, aurreko urtean Beasain, Lazkao eta Ordiziako Andramendi, Jakintza eta San Benito ikastolak, eta aurten berriz Ibarrako Uzturpe Ikastola.\nGure proiektu ekosoziokulturalaren lehen pausoa besterik ez da. Bide luzea dugu egiteko, beste elkarte zein eragilerekin ere sinergia eta elkarlan berriak sortu nahi baititugu. Helburua, kolaboratzaile berriak lortzea da.\nBiztanle bakoitzak 4 litro olio hondakin sortzen ditu urtean\nErabilitako olio litro bakar batek 1000 litro ur kutsa ditzake\nErabilitako olio litro batetik biodiesel litro bat lortzen da\n2023an, helburu bezala, dohaintzan ematea aurreikusten duguna (%10)\n«OLIO TANTAZ TANTA KILOMETROZ KILOMETRO»\nKilometroak 2022 «Ibarrako Uzturpe Ikastola» Urriaren 2an


Denboraldiko lehen puntua eskuratu du Lagun Onakek - Azpeitia - uztarria.eus\nDenboraldiko lehen puntua eskuratu du Lagun Onakek\nJulene Frantzesena 2020-11-08 09:30\nAtzoko partidako irudi bat. (Lagun Onak)\nPartida ia guztia markagailuan aurretik izan ostean, 70. minutuan lortu zuen berdinketa San Ignaciok; bina bukatu zen partida. Hiru jardunaldi jokatuta, Espainiako Hirugarren Mailako laugarren multzoko B taldeko sailkapenean azkena da Azpeitiko taldea.\nLagun Onakek bina berdindu zuen atzo, zapatua, San Ignacioren kontra Garmendipe futbol zelaian jokatu zuen partida. Partida ezin hobeto hasi zuen etxeko taldeak; izan ere, zortzigarren minutuan sartu zuen lehen gola Geretak. Atsedena baino lehen, 34. minutuan, erdietsi zuen bigarren gola Lagun Onakek: Lagun Iker Olaizolaren erdiraketa on baten ostean, San Ignacioko atzelari batek bere atean sartu zuen gola. San Ignacioren lehen gola ere atsedenaren aurretik iritsi zen, 43. minutuan, hain zuzen ere.\nBigarren zatiko hasierako minutuetan ez zuten aukera handirik sortu bi taldeek. Gero iritsi ziren lehen aldaketak: 67. minutuan zelaia utzi zuen Joanes Otamendik, eta haren ordez sartu zen berdegunera Beñat Uranga. 70. minutuan etorri zen berdinketa, San Ignaciok bigarren gola sartuta. 74. minutuan egin zuen bigarren aldaketa Lagun Onakek, eta Unai Arruabarrena sartu zen zelaira Ekhiren ordez. Aitor Zubizarreta entrenatzaileak partida bukatzeko bost minuturen faltan zelairatu zituen Guibert eta Eneko Azurmendi, Eriken eta Jakes Gurrutxagaren partez. Eta lau minutuko luzapenaren ostean, bina berdinduta bukatu zen partida.\nLagun Onak Espainiako Hirugarren Mailako laugarren multzoko B taldean ari da lehiatzen, eta talde horretako sailkapenean azkena da. Atzo lortu zuen gizonen lehen taldeak denboraldiko lehen puntua, hirugarren partida jokatuta. Datorren asteko neurketa Pasaian jokatuko du Lagun Onakek.\nHona hemen, Geretak zortzigarren minutuan sartu duen golaren bideoa:\nLagun Onaken golaa! Geretak sartu du. Min 8\nLagun Onak 1-0 San Ignacio #AupaLagun pic.twitter.com/xWvgO6boiV\n— Lagun Onak FT (@lagunonak_FT) November 7, 2020


Iruñearen setioa eta liberazioa 18013-2013 by Pamplona es cultura - Issuu\nIru単earen setioa eta liberazioa 1813-2013 Berregite historikoa 2013ko urriak 25, 26 eta 27\nIru単earen setioa eta liberazioa 1813-2013 Berregite historikoa\n2013ko urriak 25, 26 eta 27\nIruñearen blokeoa amaitu izanaren bigarren mendeurrenean (1813-2013) hura berregitea ANE Espainiako Elkarte Napoleonikoak antolatzen dituen ekitaldien egutegiaren parte da.\n2013ko urriaren 31n Iruñeko Kapitulazioaren bigarren mendeurrena beteko da. Gertaera historiko horrek garrantzi handia izan zuen hala gure hiriaren nola Espaniaren historian.\nJavier Iriarte AHOLKULARITZA HISTORIKOA:\nDiego Peña José María Espinosa de los Monteros Pedro del Guayo LAGUNTZAILEAK:\nANE Espainiako Elkarte Napoleonikoa FEHME Espainiako Historia Militarra Ikertzeko Foroa SEHN Nafarroako Ikerketa Historikoen Elkartea Burgoseko Museo Militarraren Lagunen Kultur Elkartea Arlanzako Infanteria Erregimentua (Lerma) Valentziako Museo Historiko eta Militarraren Lagunen Kultur Elkartea Aragoiko Artilleroen Elkartea, (Artilleriako Errege Gorputzaren 1. Erregimentua) Belagua La Estafeta garagardotegia La Granja Chupinazo Eslava Kasinoa Niza Roncesvalles Gaucho La Mandarra de la Ramos Cafés Barros Vinos Artajona Paris 365 Jesus eta Mariaren aterpetxea Erruki Etxea Añezcar klub hipikoa\n1813an, frantses armadako soldadu-taldea Iruñean hartu zuen babesleku, eta isolaturik gelditu zen, Napoleonen tropa gehienek Pirinioak zeharkatzen zituzten bitartean. Tropa espainiar eta ingelesek Iruña setiaturik eduki zuten lau hilabetean. Frantsesak Iruñeko garnizioari laguntza ematen saiatu ziren, baina saioak porrot egin zuen, Wellingtongo Dukeak garaitu baitzituen Soraurengo guduan, uztailaren 27 eta 28an. Hor hasi zen hiriaren okupazioaren bukaera: 1813ko ekainaren 25az geroztik espainiarren eta aliatuen tropek setiaturik eduki zuten hiria harik eta urriaren 31n tropa inperialek errendizioa sinatu zuten arte. Azaroaren 1ean, frantsesak Portale Berritik irten ziren, atzean utzita bost urteko gerra krudel bat. 2013ko urriaren 25, 26 eta 27an nazioarteko berregite historikoa gauzatuko da, non berregileak ekintza militarretan –Soraurengo guduan eta Iruñearen setio eta liberazioan– parte hartu zuten herrialdeetakoak izanen baitira.\nJarduera hauek bultzatuta, Iruñeko Udalak, gertaera historiko garrantzitsu hau gogora ekartzeaz gain –dibulgazioa eta girotzea ere helburu hartuta–, leheneratu berri diren Iruñeko harresiak bisitatzeko eta beraietan gozatzeko interesa piztu nahi du hala iruindarrengan nola turistengan. Izan ere, berregite honek bat egiten du FORTIUS Mugaz Haraindiko Lankidetza-Proiektuaren bidez Baiona hiri senidetuarekin batera Europar Batasunaren Eskualde Garapeneko Europako Funtsak (EGEF) ﬁnantzatzen duen Pirinioetako Lan Elkartearen POCTEFA Espainia-FrantziaAndorra Lurralde mailako Lankidetzaren Programa Eragilearen barnean harresien inguruko ekimen turistiko eta kulturalak bultzatzeko gauzatzen ari diren ekintzekin.\nTROPA-MUGIMENDUAK URRIAREN 26KO GUDUXKAN\nIruñeko berregitea Programa 2013ko urriak 25, ostirala 20:30–22:00 Bandoak,errondak kriseiluen argitan eta guduxkak Gazteluko plazan eta Xabier eta Estafeta kaleetan. Bandoek gogora ekarriko dituzte blokeoak iraun bitartean hiriko komandanteak etxeratze-agindua emateko herritarrei zuzentzen zizkienak. 2013ko urriak 26, larunbata 11:00–13:00 Kanpamentuko berezko jarduerak Ziudadelan. Guardia-txandak eta guardiaordezteak bi ateetan. 13:00 Tropen desﬁlea Ziudadelatik Udaletxe plazaraino. Ibilbidea: Armada etorbidea, Yanguas y Miranda kalea, Sarasate pasealekua, Gazteluko plaza, Txapitela eta Mercaderes kaleak, eta Udaletxe Plaza. 13:30 Ongietorria Udaletxe plazan. 17:00–19:30 Borrokaldia tropa aliatuen eta\ninperialen artean. Tropa aliatuen kontraerasoa non irteteko saioa galaraziko baitiete tropa inperialei, segika joango zaizkielarik hiriko barnealdera. Borroka-simulazio hori Frantziako Portalearen inguruetan eginen da, hor gertatu baitzen berez Cassanen irteera. Tropak Frantziako Portaletik sartzen dira hirira eta blokeka banatzen dira (ikusi ibilbideak planoan), indar guztiak Udaletxe plazan bildu arte. 22:30 Errenditzeko eskatzeko Bandoa, kanoikatzea eta fusileria-salbak Ziudadelan Hizketaldia Laguntza Atearen kanpoaldean. 2013ko urriak 27, igandea\nKANPAMENTUEN BANAKETA ZIUDADELAREN BARRUTIAN\n9:00–11:30 Kanpamentuko berezko jarduerak Ziudadelan. 12:30–14:00 Azken borroka Ziudadelan eta bertako glazisetan. Azken ekitaldia: Kapitulazioa, barnealdean, Armen Aretoaren aurrean.\n(*) 1813an, aliatuen kanpamentua kanpamentu inperialetik kilometro batzuetara zegoen kokaturik, baina antolamendua eta bisitak errazte aldera bi kanpamenduak hor jartzea erabaki da, elkarrengandik hurbil.\nHitzaldiak Independentzia Gerrari buruz 1813. Inbasio frantsesaren amaiera. Nafarroa bidegurutze liberalean\nIruñeko Ziudadela okupazio frantsesaren bitartean Hizlaria: Juan José Martinena Ruiz. Historian doktorea eta aditua Nafarroako gotorlekuei buruz.\nCivivox Condestable zentroa Sarrera doan, gonbidapena aurretik hartuta Leku-kopurua mugatua da\nFrantziar gainbehera eta doceañismoa Independentzia Gerraren bukaeran Hizlaria: Francisco Miranda Rubio. SEHN Nafarroako Ikerlan Historikoen Elkarteko eta FEHME Espainiako Historia Militarra Ikertzeko Foroko kidea. NUPeko katedraduna\nSEHN Nafarroako Ikerlan Historikoen Elkartearen Nazioarteko Foroa FEHME Espainiako Historia Militarra Ikertzeko Foroa\nUrriak 24, osteguna. 19:00\nErriberriko Jauregia garretan, Espozen agindupeko tropek su emanda Hizlaria: Javier Corcin Ortigosa. Erriberriko ikastetxe publikoko irakaslea eta aditua Erriberriko gaietan. Urriak 25, ostirala. 19:00\nUrriak 28, astelehena. 19:00\nKanpaina angloportugaldarra Nafarroako Pirinioetan. Hizlaria: Nuno de Lemos. FEHME Espainiako Historia Militarra Ikertzeko Foroko kidea. Portugaleko Armadako teniente koronela. Urriak 30, asteazkena. 19:00\n“C’est ﬁni” (Amaitu da) Soulten azken ekitzak Espainian. Hizlaria: Gilbert Lledo. FEHME Espainiako Historia Militarra Ikertzeko Foroko kidea. Historialari frantsesa eta Madrilgo Lizeo Frantseseko historia irakasle ohia. Urriak 30, asteazkena. 20:00\nGerraostea Nafarroan. Hizlaria: Juan Luis Erce Eguaras. FEHME Espainiako Historia Militarra Ikertzeko Foroko kidea. Historian doktorea. Urriak 31, osteguna. 19:00\nEspainiako armada erregularra Nafarroan. Iruñearen blokeoa Hizlaria: José Manuel Guerrero Acosta. FEHME Espainiako Historia Militarra Ikertzeko Foroko kidea. Ingeniaritzako teniente koronela. Historia eta Kultura Militarreko Institutua. Urriak 29, asteartea. 19:00\nErbesteak, gorrotoak eta hurreratzeak: gerraren epilogo intelektuala Hizlaria: Juan López Tabar. SEHN Nafarroako Ikerlan Historikoen Elkarteko eta FEHME Espainiako Historia Militarra Ikertzeko Foroko kidea. Historian doktorea. Urriak 31, osteguna. 20:00\nSorauren eta Zabaldika Hizlaria: Luis Eduardo Oslé Guerendiain. Historian doktorea. SEHN Nafarroako Ikerlan Historikoen Elkarteko kidea eta Armadako koronela. Urriak 29, asteartea. 20:00\nBizitza Iruñean gerraren garaian. 1808-1813 Bisita gidatuak Pedro del Guayo historialariak setiatutako hiri baten zirrikituetan barna eramanen ditu bisitariak, eta herritarrek hala gerrillarengandik nola okupatzaileen aldetik pairatzen zuten presioa erakutsiko die. Ibilbidea: Gazteluko plaza, Udaletxe plaza eta Nafarroako Museoa, Ezpeletako Kondearen Jauregia, Errekoleten plaza eta komentua, eta Portale Berriaren gaineko Harresia. Urriak 5, 12 eta 19 (larunbatarekin) Urriak 20, igandea Topalekua: Gazteluko plazako kioskoa. Ordua: 11:00 Iraupena: Ordu bat eta erdi Prezioa (helduak): 5 € Prezioa (15 urtetik beherakoak): 2 € Izena emateko telefonoa: 010\nURRIAREN 27KO TROPA-MUGIMENDUA Urdinak: Napoleonen soldaduak. Gorriak: Soldadu espainiarrak eta aliatuak. Lerro eten gorriek eta urdinek adierazten dituzte soldaduek ekintzan aritu bitartean egin beharreko ibilbideak Ziudadelan eta Ziudadelatik at.\nIruñearen setioa eta liberazioa 18013-2013\nBerregite historikoa 2013ko urriak 25, 26 eta 27


�You have your way� - GARA\nAna Telletxea Filologoa eta ikertzailea\n�You have your way�\n«Hain da begi-bistakoa, ezen galdetzea ere zentzugabekoa iruditzen baitzait: nolatan, zaretena izaki, bizi behar duzue besteren men? You have your way! (Bide propioa duzue-eta)»\nMusikari galestar koadrila bat izan da berriki gure artean. Gwibdaith Hen Frân, egungo Galesko talde famatuena, euskal bazterretan anonimo aski ibili da hainbat kontzertu eskainiz. Patxaranaren limurtze-jokoan murgilduta, bazter hauetan aurkitu duten gozagarriak gogoeta sakona eman du oraingoan. Gutaz eta haietaz, hau da, nolakotasunez aritu gara ilunabar saio luzeetan, eta horrek, ezinbertzean, nortasunaren esparrura eramaten du solasgaia.\nKontrasteak bilatzen ditugu nahigabean gurea ez den testuinguru batean edota gure herrikideak ez diren mintzaideekin ari garelarik. Eta, nortasuna balio bat den ala ez zalantzan dagoen honetan, interesgarria da, biziki, lagun hauen soari erreparatzea.\nKultura indartsua dugula diote. Kontzeptu potoloa da bere horretan irensteko, baina bere barne-elementuak ere garbi antzematen dituzte, nonbait. Komunitate bat ikusten dute gardenki, gizatalde egonkorra. Nortasuna, ildo horretatik, garbi ageri omen dugu.\nZientifiko zurrunenaren eiteaz, agerikoak diren ezaugarriez gain bestelakoak aipatu dituzte uste osoz: alegia, hautemangarriak diren hizkuntzaz, folkloreaz, musikaz, herri-kirolez, janariaz eta abarrez gain, lehen begi-kolpean nabarmenak ez diren tasunak ikusi dituzte; adibidez, egurraren presentzia gure eraikinetan (kuriosoa bazaigu ere, harriarekin eta egurrarekin dugun harremana laudatzen dute). Beste zentzu batean, eta bigarren bat aipatzearren, edozein ekitaldi edo jarduera antolatzeko hemengo jendearen prestutasunak, praktikotasunak eta ahaleginak asko harritzen ditu. Liluratzen.\nAzken batean, tradizio-herri ikusten gaituzte, elkarlana agerikoa duena eta lanaren ohiturak garrantzia bizia duen kultura.\nGureaz eman dituzten nolakotasunak (ez gutxi gainera!) ez dituzte etxean sentitzen, baina bi herrialdeek edo nazioek nolabaiteko konexioa dutela diote, hain erraz elkar-irakurtzeko modukoa (Bretainiarekin ere gerta daitekeen gisaz). Minorizatutako edo txikiagotutako herriak biak; hizkuntza indartsu bat sorbalda gainetik begira biei ere («elebitasun» hitzaz mozorrotzen den diglosi egoera gordina); globalizazioaren motorrak bertako kultura ahuldu du han, eta hemen, tokikoa den oro ezabatzea beti asmo.\nHala ere, hemen egoerak per se onartzeari uko egin eta modu batez edo bestez gogor eusten zaio: ekimena, jarrera, amorea eta adorea, eta ahul gabiltzan arren, esanen nuke gutxieneko buru-estimua dugula haiekin alderatuz. Herri umila da, baina areago, konplexua nabari zaio.\nGalesko kultura indarrik gabe sumatzen dut, eta egiazki badu mamia harro egoteko. Gales, edo Cymru berezko izenez, herrialde txikia eta arrunt ezezaguna da, baina aberatsa. Ondoko Irlanda edo Eskoziaren islak eta argiak itzalean utzi du beti. Aipatutako biek, esaterako, euren balioak kudeatzen jakin dute; «hemen gaude» esaten ikasi dute. Hauek ordea, ez.\nArduraz diote nola, eskoziarrek adibidez, ikonografia definitua daukaten (gaita bat, gona tipikoa edo kirola propioak), eta edozein karteletan hitzik gabe ere zein erraz asmatzen ahal den eskoziarrak direla. Guk ere irudien kodigo hori badugu; batzuetan agian debaluatua, desitxuratua edo okerra -esan dezagun bidenabar-, baina badugu, eta hori balioa da (dela lauburu bat, dela trikitilari bat, dela txapel bat). Elementu definigarriak dira, eta galestarrek ez dute, gaur egun, horrelako kodigo bateratu eta nazioartekorik.\nAzkenik, eztabaida eta dibagazio horietako batean, introspekzioa guretzat ere lezio ederra den aldetik, alderdi txarrik edo deigarririk ikusten ote zuten galdetzea saihestezina gertatu zitzaigun. «Bai, bada gauza bat ulertzen ez dudana -taldeko abeslariak-, baina hain da begi-bistakoa, ezen galdetzea ere zentzugabekoa iruditzen baitzait: nolatan, zaretena izaki, bizi behar duzue besteren men? You have your way! (Bide propioa duzue eta!)».


By Erredakzioa|2017-04-28T17:10:14+02:00apirila 19, 2017|\nEuskadiko Filmategiak antolatutako Gustukoena zikloan, Itxaro Bordaren film atseginena eskainiko dute ostegunean, apirilak 20, Tabakalerako Zinema 1 aretoan. Ingmar Bergmanen Höstsonaten (Sonata de Otoño, 1978) eskainiko dute 19:00etik aurrera.\nAtzerriko film onenaren Urrezko Globoa eskuratu zuen 1978an Ingmar Bergman zinegile suediar ezagunaren drama psikologikoak, eta Oscarra zein Cesar saria eskuratzeko hautagaia izan zen. Charlotte pianista da filmeko protagonista; musikari eskaini dizkio azken zazpi urteak, eta ez du Eva alaba urte horietan guztietan ikusi. Eva artzain protestantea den senarrarekin eta urritasuna duen ahizparekin bizi da, eta maitasun-gorroto harremana du amarekin. Charlottek alaba bisitatzea erabakiko du, eta une horretan bi emakumeen arteko tentsioak eztanda egingo du.\nFilma Itxaro Borda idazle baionarraren film gustukoena da, eta horregatik, ostegunean, apirilak 20, Donostiako Tabakalerako zinema 1 aretoan eskainiko dute, Euskadiko Filmategiaren Gustukoena zikloan. Bordaren aurretik, Begoña del Teso, Carlos Boyero eta Anari ere izan dira bertan.\nSaioa 19:00etan hasiko da, eta Bordak egingo du aurkezpena. Sarrerak 3,5 euro balioko ditu, eta Tabakalerako Informazio Puntuan izango dira eskuragai.


Leihoetan irekitzeko sistemak | Consumer\nLeihoetan irekitzeko sistemak\nEgingarriek estankotasuna irabazten dute, eta proiektatzaileek euria sartzea eragozten dute.\nIrudia: mikael cronhamn\nLeiho bat irekitzeko sistema funtsezko faktorea da. Erabilgarritasuna zehazten du, markoa eta kristalak garbitzea errazten du eta gela baten barruan daudenen segurtasuna bermatzen du. Bereziki, haurren kasuan, irekiera-motak arriskuan jartzea eragotz dezake.\nAlde horretatik, sistema seguruenetako bat irekiera oszilakorra da, irekiera tradizional praktikagarriaren edo barnerantz irekitzearen eta irekiera irabiagarriaren arteko konbinazioa. Sistema honen giltzarria burdineria da, leihoa bi noranzkoetan mugitzeko aukera ematen baitute. Leiho osoa ireki beharrik gabe gela bat aireztatzeko pentsatuta dago, baina egoera arriskutsuak ere saihesten ditu, hala nola talka edo erorketak, irekita dagoen bitartean. Bai sistema hau bai erabilgarria leiho txikietarako egokiak dira. Bigarrenak, aire eta argi gehiago pasatzen uzten duelako, leihoaren zuloa erabat irekitzeko aukera ematen du eta estankotasuna bermatzen du.\nLeiho lerragarri eta tolesgarriak oso erabilgarriak dira bao txikietan\nBestalde, irekiera lerragarriko sistemak bao handietarako eta gela txikietarako egokiak dira, erabilgarriagoak baitira eta leihoaren espazio justua betetzen baitute. Hala ere, garrantzitsua da gurpil- edo errei-sistema egokia izatea, irristatzea errazteko eta isolamendu egokia bermatzeko. Horretarako, goiko eta beheko aldean eskuilak eta zubi termikoa hausteko sistema jar daitezke. Leiho lerragarri mota bat irekiera-sistema tolesgarria da, leihoa zati edo orri batzuetan banatzen duena. Leihate handietan edo bao txikietan ere oso erabilgarria da.\nFinkoa eta pibotatzailea\nLeihoen funtzio nagusia argia pasatzen uztea denean, leiho finko bat instalatzea da aukerarik praktikoena. Kasu horretan, orriek ez dute irekitzen uzten, leihoa beti itxita edukitzen dute. Tamaina txikiko baoetan edo leiho irekigarriekin konbinatuta erabiltzen dira. Terraza handietan leiho finkoak eta erabilgarriak konbinatzen dira, espazioa irabazteko.\nAldiz, irekiera pibotatzaileak orria biratzen du, 180 graduko angeluan ireki dadin, ardatz bertikal edo horizontal baten inguruan. Giltzarria bi puntutan dago, goiko eta beheko markoen erdian edo alboetan, horiek baitira leihoa irekita dagoen bitartean leihoaren euste-puntu bakarrak. Sistema hori leiho lerragarriaren alternatiba da, baina leku gehiago hartzen du eta orriaren mugimendu librea mugatzen duen mekanismo bat izan behar du.\nSistema pibotatzaileak orriaren mugimendu librea mugatzeko mekanismo bat izan behar du\nArgia eta airea pasatzen uzteko beste sistema batzuk, baina euria sar ez dadin, behealdeko leiho proiektatzaileak edo birakariak dira. Eredu horrek goiko aldean ditu bandak, eta, espazioa irabazteko, barrurantz edo kanporantz irekitzea mugatua da.\nAzkenik, leiho bat jartzean kontuan hartu beharreko beste alderdi batzuk, PVCzko leihoen Elkartearen arabera (ASOVEN), burdineria edo errefortzu metalikoak dira, estankotasuna errazteaz gain, itxiera bortitza ekiditen dutenak. Heldulekuak eroso erabiliko direla bermatu behar da, isolamendu termiko eta akustikoa hobetzeko kristal bikoitza jarriko dela eta itxitura hermetikoa bermatuko duten markoak jarriko direla.\nestankotasun irekitze irekitze-sistemak leihoetan Leihoa practicables-eu


Mobilizazioa alternatibak gauzatzeko — Manu Robles Arangiz Fundazioa\nMobilizazioa alternatibak gauzatzeko\nZorraren krisia ez da fenomeno natural bat, pertsonek eragindakoa baizik, eta beraz, ulergarria. Jatorria azken urteotako eraso neoliberalean dauka, eta oso lotua dago lan munduan egin dutenarekin: kapitala jabetu da azken urteotako produktibitate igoeraren emaitza ia guztiaz, eta honek zorpetzea bultzatu du. Zorpetzeak, batez ere publikoak, mantendu ditu azken 30 urteotako hazkunde tasak.\nArtikulua Gai Monografikoak 44-tik hartua\nKrisi hau eragin dutenak ezagutzeko ere balio izan du, merkatuak izen abizenak baitituzte, eta zorpetze deskontrolatu hau posible izan da merkatuen desarautze ikaragarria gertatu delako kapitalen mugimenduetan eta finantza munduan.\nBeste galdera bati ere erantzuna topatzeko balio izan du ikastaroak: Zergatik larriagotu da krisia Europan? Eric hemen izan zen guk gonbidatua orain 10 urte. Horigarren munduko zorraren krisiaz eta Argentinako esperientziaz jardun zuen. Guk uste genuen hori ez zela inoiz Europan gertatuko, eta hementxe dugu. Zergatiaren arrazoiak: Europako Batasunaren ahultasuna (aurrekontua BPGaren %1ekoa baino ez du), EBZri estatuei laguntzeko ezarri zi tzaion debekua, euroa sortzean moneta nazionalen gainbalorizazioa, eragile ekonomikoen mesederako emandako desarautze erabatekoa, Alemaniaren hegemonia eta arazo demokratikoa. Azken honek izugarrizko garrantzia dauka, eta Eric-ek argi utzi du legezkoa dena ez dela zilegia beti. Hortik abiatzen da auditoriaren proposamena.\nDemokraziarekin arazo handiak ditugu pentsatzen dugulako demokrazia dela nolabaiteko formalitate politiko eta juridikoak betetzea, baina demokrazia dago baldin eta instituzio eta indar demokratikoek boterea baldin badute. Demokrazia bera jarduera sindikalaren atal nagusienetako bat izan behar du, ez bada nagusiena.\nAlternatibak ere aztertu ditugu ikastaroan. Eric-ek auditoriak proposatu ditu, alde batetik bono eta maileguen tipo eta baldintzen ikerketa egiteko, eta bestetik, jasotako diru horrekin estatuek egindako politikak aztertzeko.\nToussaint-ek lau auditoria mota azaldu dizkigu, baina arreta hiritarren auditorian jarri du, zeinak herri pedagogia ikaragarria exigitu, eta gizarte mugimendu eta sindikatuek bultza dezaketen. Zor ez zilegien iturriak ere argitu dizkigu, baita zorra gorrotagarria dela ondorioztatzeko irizpideak eman ere (konstituzioaren eta herrien eskubideen kontrakoa izan eta hartzekodunak horren jakitun direnean).\nAipatzekoa da zen tzu honetan Amaiurreko diputatuek Madrileko parlamentuan galdetu zutela zeinen esku dagoen Espainiako zorra, eta gobernuak, bi aldiz uste dut, erantzun zuen informazio hori sekretupekoa dela. Zeinek erosi du Espainiako zorra? Eric-ek esan digu sekretupeko informazio hori jasotzeko modu eraginkorrena zorra ez pagatzea dela. Orduan azalduko dira hartzekodunak bere dirua eska- tzen.\nAuditoriez gain Antonio Sanabriak bestelako politikak egiteko bideak marraztu dizkigu: herrialde zorpetuen aliantza egin, egiturazko doikuntzen politikekin amaitu arazoak areagotzen dituztelako, bestelako fiskaltasuna, planto egin zorrak sortutako sorgin gurpiletik ateratzeko, diru sarrera publikoak handitu, bankuak nazionalizatu, lan erreformak atzera bota, ekonomia finantziarioari mugak eta arauak ezarri, maileguen baldintzen inguruko erreferendumak bultzatu herritarrek erabaki dezaten zer maila eta baldintzetan zorpetu nahi duten beste hartzekodunekin, paradiso fiskalekin amaitu eta dumping fiskala deuseztatu.\nBadaude alternatibak, baina horretarako mobilizazioa ezinbesteko da, Islandian eta Hego Ameriketan gertatu den moduan. Bestelako politikak nahi baditugu mobilizatzea beste biderik ez dugu.


Bizkaiko Eskualdeetako Bertsolari Txapelketak aurkeztu dituzte gaur Sustatu.eus - Teknologia albisteak\nBizkaiko Eskualdeetako Bertsolari Txapelketak aurkeztu dituzte gaur\nZihara Enbeita - Bizkaiko Bertsozale Elkartea\n2008-04-28 : 19:04\nEgitura, helburu eta ezaugarri berberekin, baina berrituta datoz Bizkaiko Eskualdeetako Txapelketak. Udazkeneko Bizkaiko Bertsolari Txapelketan bertan ere bada nobedaderik. Euskaldunatik BECra pasatuko da aurten finala.\nUrte birik behin ospatzen da Bizkaiko Bertsolari txapelketa. Tradizioari eutsi arren, etengabe aldatzen doa. Aurreko urteetako egitura bera, ezaugarri berberak eta helburu berberak izango ditu aurtengoak ere, baina ez du berritasunik faltako.\nHasteko finala Euskaldunan barik BECen izango da. Euskalduna txiki geratu da eta Bizkaiko Bertsozale Elkarteak ez du inor kanpoan utzi gura. BEC betetzea barik, bertsozale guztiei finalean egoteko aukera ematea da helburua.\nHori udagoienean izango da, baina orain, maiatzean Eskualdeetako Txapelketak dira protagonista. Bizkaiko zazpi eskualdeetan izango dira (Arratia, Bilboaldea, Busturialdea, Durangaldea, Enkarterria, Ipar-Uribe eta Lea-Artibai) eta besteak beste belaunaldi aldaketa izango dute protagonista. Hamazortzi, hemeretzi urte inguruko hainbat gaztek eman dute izena eta horietako batzuek, gainera, Bizkaiko zein Euskal Herriko Eskolarteko txapelketetan ere maila ona erakutsi dute. Bertso eskoletan eta irakaskuntza arautuan egindako lanaren fruitua da hori. Enkarterrietan lehenengoz sei bertsolari izango dira finalean, gainera.\nBizkaiko Txapelketarako sailkatzeko baliogarriak dira Eskualdeetako Txapelketak eta lehenengoa datorren domekan, maiatzaren 4an, izango da Gautegiz Arteagan. Busturialdeko final horretan sei bertsolarik abestuko dute. Xabier Enbeita, Ander Elortegi, Amaia Uribe, Jon Rementeria, Julen Erezuma eta Iker Belaustegik.\nSaio horren berri eta gainontzeko guztien berri www.eskualdeka.biz webgunean ematea da Elkartearen asmoa. Bertan argazki zein audio grabazioak ere izango dira. Pausu bat gehiago ere eman gura izan du Bizkaiko Bertsozale Elkarteak aurten eta bideoz ere grabatuko dira saioak. Aipatu bideoak www.bertsoplaza.tv webgunean izango dira ikusgai.


Home / Albistea @eu / Zibersegurtasuna izango da Euskal Encounter jendetsuenaren gai nagusia\nPubliko orokorrari irekitako doako zonaren, Opengun deritzonaren, hainbat sorpresa aurreratu ditu Euskaltel Konekta Fundazioko gerente eta Euskal Encounterren antolatzaile Sabino San Vicentek: telesailen zaleek Netflix-eko stand ikusgarri batez gozatuko dute eta Etxanobe jatetxeko Fernando Canalesek Euskal Encounterren inspiratutako plater bat aurkeztuko du: “hiru dimentsioko dastamen esperientzia”\nEuskalteleko Harreman Instituzionalen zuzendari eta Euskaltel Konekta Fundazioko arduradun Nerea Lupardok azpimarratu duenez, zifra ikusgarrietatik eta konexio-abiadura nahiz hedadura marka berrietatik harago, “teknologia zabaldu eta dibulgatzeko esfortzua” da euskal bilkuraren ezaugarri aipagarriena. Horrez gain, adierazi du Euskaltelek sustatutako ordenagailu topaketen sareak, duela gutxi Galiziaraino iritsi denak, 40.000 parte-hartzaile baino gehiago biltzen dituela urtero. Euskal Encounter, Gipuzkoa Encounter eta Araba Encounter ekimenekin bat egin zuten iaz Galiziako Technium eta XGN-R topaketek. Guztien artean, 40.000 parte-hartzaile baino gehiago elkartzen dituzte urtero.\nSPRI taldeko Teknologia eta Berrikuntza zuzendari Aitor Cobanerak aitortu du “Estatuko bilkura azkarrena den eta parte-hartze eskaera handiena duen hau babesteaz harro” dagoela. Eusko Jaurlaritzak segurtasun informatikoarekin duen konpromisoa nabarmendu du Cobanerak, Zibersegurtasunaren Euskal Zentroa sortu berri baitute. Eta horrekin lotura, halaber, gaiaren inguruko zenbait hitzaldi eta tailer eskainiko dituzte Euskal Encounterren, ‘Security Awareness’ leloa baitarama aurtengo edizioak. Cobaneraren hitzetan, “zibersegurtasuna oinarrizkoa da enpresen digitalizazio prozesuan”, eta hortaz, partyaren inguruan sortzen diren enpresa-ekimenak gaiaren gaineko aholkularitza eskatzera animatu ditu.\nAzkenik, Euskaltel Konekta Fundazioko gerente eta Euskal Encounterren antolatzaile Sabino San Vicentek nabarmendu du topaketa honek urte askotako “esperientzia eta eskarmentua” biltzen dituela, eta, “alde handiarekin, Estatuko topaketa teknologiko jendetsuena eta azkarrena” izaten jarraitzen duela.


espazio publikoaren hutsunea bete nahian |\nLexikoa // Vocabulario (I) →\nespazio publikoaren hutsunea bete nahian\nPosted on 2011/03/07\tby lhab\n“Espazio publikoaren kontzeptua erabili beharrean (kontzeptu hori, horrebeste errepikatzearen ondorioz, arrakastaz hil eta kontzeptu zonbi bihurtu da), metafora produktiboago bat hartuko dugu oinarritzat: egoera edo testuinguru publikoaren laborategi edo “idea azeleragailu” gisa (etsaiaren metaforak garaitu ezin badituzu, haiekin bat egin ezazu). Espazio publikoa, modu klasikoan ulertuta, espazio kaltetua bihurtzen bada (topaketa, elkartrukea, elkarrizketa), eremu publikoa, idea azaleragailu gisa ulertuta ondorengo lurraldea izango da:\nTopaketarena baino gehiago eztabaidarena.\nHizkuntza bera hitz egiten dutenen arteko elkartrukearena baino gehiago (politika jarduera burujabetzat edo, kasurik okerrenean, “gauzen administraziotzat” hartzen dutenen arteko elkartrukea), sistema sozio teknikoen, ezagutzen eta jarduteko modu ezberdienan arteko borroken espazio gisa; bereziki, konplexutasun handiko inguruneetan: marketina, arkitektura, gizarte berrikuntza, mobilizazio politikoa, komunikazioa, artea, soziologia, etab.\nMaila berekoen arteko eta denei interesatzen zaienari buruzko elkarrizketa baino gehiago (arreta gizakiarengan jartzen duen elkarrizketa, hizkuntzalaritzari dagokionez bitartekariak dituena eta teknologikoki lagundua), baldintza berdinetan egongo diren giza eragileen eta gizartiarrak ez dineren (tresnak) arteko muntaia konplexuen edo interes sareen (ezegonkorra, edozein kasutan) eraketa.”\nIñaki Martinez de Albeniz – Soziologian doktorea eta irakasle/ikertzailea UPV/EHU-n\nBizBAK (Bizkaia Bilbao Arte eta Kulturak) II.mintegia, “FILL THE GAP: Espazio publikoaren erabilera berriak”, irekiera testua – 2011ko Otsaila\nMintegiaren inguruko bideoa HEMEN\nPost hau elkarbizitza // convivencia, espazio publikoa // espacio publico, gertaera // evento, hausnarketa // reflexión, soziologia // sociología atalean publikatu zen. Gogokoetara gehitzeko lotura iraunkorra.


"Euskadiko Kenpo Txapelketa Arrasaten izango da domekan" - Mondraberri\nZiorla Kenpok antolatuta\n"Euskadiko Kenpo Txapelketa Arrasaten izango da domekan"\nKenpo taldeko ordezkari Iker Letonak azpimarratu du igandeko txapelketa "aukera ona izango dela arte martzialak hobeto ezagutzeko". Sarrera doakoa izango da.\nKartela: Ziorla Kenpo / Testua eta argazkia: Gontzal Landa Herbias / 2019ko maiatzak 31, ostirala\nZiorla Kenpo antolatzen ari da Euskadi mailako txapelketa, hain zuzen, "Arrasaten finkatutako eskola txiki bat", bertako ordezkari Iker Letonak azaldu digun bezala.\nIaz proposatu zieten Euskadiko Txapelketa bertan antolatzea, eta Ziorla Kenpok baietz erantzutea erabaki zuen.\n"Antolatzeak noski lana suposatzen du baina uste baino gutxiago, laguntza ugari jasotzen direlako, bai Udalaren aldetik, bai Federazioaren partetik,...".\nIker Letonak kudeatzaile eta koordinatzaile dihardu, Aitor Mondragonek kudeaketa batzuk egin ditu, eta denera 8 lagun inguruk dute tatamia ekartzeko eta muntatzeko ardura.\nHortaz gain, txapelketan bertan mahaietan anotazioak egiteko Ziorlako Kenpokoen neskalagunek eta lagunek ere lagunduko dute.\nEuskadiko Txapelketan kadete mailatik gorako kategoriek parte hartzen dute. Gipuzkoakoan, ordea, haurrek ere parte hartzen dute.\nOrain arte Gipuzkoako eta Euskadiko txapelketak egun eta toki berean egin dira. Orain, ordea, egun eta leku ezberdinetan egingo dira. Horrek bi gauza positibo dauzka, Iker Letonak azaldu digunez:\n"Kenpoa herri gehiagotara zabaltzen da, eta gainera parte-hartzaileak egun txarra izaten badu, txapelketak egun berean eginez gero, bi lehiaketetan txarto arituko da. Ordea, egun ezberdinetan eginda, parte-hartzaileak gauzak zuzentzeko aukera gehiago dauzka".\nHorrela, Gipuzkoakoa Oiartzunen egin berri da, eta Euskadiko asteburu honetan Arrasaten egingo da. "Gipuzkoakoan nire ikasleek hainbat estrategia aplikatu zituzten, eta txapelketa horretako esperientzia kontuan hartuta, Euskadikoa planteatu dute".\nZiorla Kenporentzat txapelketa baten antolaketa erronka berri bat da: "Orain arte erakustaldi bat edo beste antolatu dugu, baina lehiaketarik ez. Denon arteko lanarekin ez da lan nekeza".\nGuztira 60-80 kenpo borrokalarik parte hartuko dute, kadete, junior eta senior kategorietan (pisu ezberdinekin) arituko dira.\n"Ez daude faboritoak, eragin handia dauka parte-hartzaile bakoitzak zer-nolako eguna duen. Beste urte batzuetan faboritoak zeuden baina aurten lehiaketa irekiagoa dago".\nOrain gutxi Ziorla Kenpoko lagunek Nafarroako txapelketan parte hartu dute, eta Iker Letona beteranoetan garailea izan zen. "Senior kategorian faborito argi bat zegoen, baina azkenean beste borrokalari batek irabazi zion".\nIker Letona irakasleak azaldu ohi du "txapelketan zu zara zure aurkari handiena: Kata inoiz baino hobeto egiten baduzu, eta sekula baino hobeto borrokatzen baduzu, emaitza oso onak lortuko duzu".\n"Batzuetan emaitza oso onak lortzen dira baina tatamian egindako lana oso txarra izan da. Ordea, beste batzuetan lan oso ona egin duzu, eta aurkariak irabazi zaituen arren, egin duzun lanarekin hobeto sentitzen zara".\nHorregatik, "hobe litzateke parte-hartzaileek horrela enfokatzea: garrantzitsuena da norberak norberaren lana ondo egitea, emaitzei hainbesteko garrantzia eman barik".\nIgandeko txapelketan Ziorla Kenpoko lau lagunek parte hartuko dute, eta baliteke Eskoriatzako Atama taldeko arrasatearren bat edo bestek ere parte hartzea.\nOrokorrean hartuta, "jende batek arte martzialen inguruko kontzeptu okerra dauka: pentsatzen du lau makarren artean elkarri jipoiak ematea dela, baina ez dauka horrekin zerikusirik":\n"Kenpo txapelketan defentsa pertsonala eta katak ikusgai izango dira, ez dira k.o.-ra jokatuko diren borrokaldiak. Defentsa pertsonala baliagarria da pertsonak kalean arazoren bat izaten badu, egoerari aurre egin ahal izateko".\n"Arte martzialak hobeto ezagutzeko aukera ona izango da kiroldegian". Txapelketa igandean izango da, goizeko 10:00etan hasiko da, Musakola kiroldegian, barruko kantxan, eta sarrera doakoa izango da.


Ikusirik udal honetako langileek aurkeztu lan egutegiaren proposamena, Martzillako Udaleko alkateak, 2020ko apirilaren 22an emandako 275/2020 Ebazpenaren bidez, indarra duen legeriak emandako eskumenez baliaturik,\n1. Honako egun hauek jaiegun izanen dira eta haietan itxita egonen dira udal bulegoak:\n–Otsailaren 3a: San Blas.\n–Martxoaren 19a eta 20a: San Jose eta biharamuna.\n–Abuztuaren 5a: Pluko Andre Maria.\n–Abuztuaren 23tik 30era: herriko jaiak.\n–Abenduaren 3a eta 4a: San Frantzisko Xabierkoa, Nafarroaren Eguna, eta biharamuna.\n2. Martzillako Udalaren bulegoetako urteko lanorduen banaketa hau da: 1.592 ordu, eta lanaldia 7:00etatik 14:30era bete beharrekoa, astelehenetik ostiralera, ekainaren 1etik irailaren 15era izan ezik, hor 7:30etik 14:30 izanen baita, astelehenetik ostiralera.\n3. Ondokoak izanen dira jendea hartzeko orduak udal bulegoetan: goizeko 10:30etik 14:00etara, astelehenetik ostiralera.\n4. Erabaki hau Nafarroako Aldizkari Ofizialean argitaratzea, orok jakin dezan, bai eta Udalaren egoitza elektronikoan ere. Horren berri emanen da hurrengo osoko bilkuran.\nErabaki edo egintza honen kontra administrazioarekiko auzi-errekurtsoa aurkeztu ahalko da, jurisdikzio horretako organo eskudunari zuzendua, bi hilabeteko epean, jakinarazpen hau egin eta biharamunetik hasita edo, aurretik eta hautara, ondoko bi errekurtso hauetako bat:\nMartzillan, 2020ko apirilaren 24an.–Alkatea, Mario Fabo Calero.\nIragarkiaren kodea: L2004613


aurki.com > Jarioa > Hedabideak > Irudi Txokoa\nIrudi Txokoa artikuluen jarioa\nIgandean TVE1-ek "En busca del valle encantado" eskaini zigun, hau da, "Haran sorginduaren bila". Don Bluth-en klasikoetako batez hari gara, 80-90 hamarkadan Estatu Batuetan Disney-ri aurre egin zion animatzailea. Don Bluth ez behin, bitan uko egin zion Disney-ri. Lehena "Loti ederra"-ren garaian, monje joateko. Bigarrena, Robin Hood-en garaian, Disney animazio kalitatea birrindu eta enpresa KO-tik gertu zegoenan. Don Bluth-i zor zaizkio animazio amerikar klasiko ugari, hara hor Fievel (euskeratua ere), Eguzki erregearen bila (En busca del Rey del Sol, euskaratua ere), Haran sorginduaren bila (lehenekoa, sailean ez zuen parte hartu), Erpututxo (Pulgarcita), MIHN, Anastasia, Titan A.E... Don Bluth, beti erakargiarria diren dinosaurioei buruzko filma aurkeztu zuen "Haran sorginduaren bila". Disney-ren "Dinosauroak" filamri aurreratu zitzaion, eta Izotz aroko argumentuak badu zer ikusi ugari. Filman eginiko lan ederra, filme gogangarria sortu zuen. Oraindik bere arrakasta etxerako eta telebisterako luzemetrai sailerako abentura berriak egitea ahalbideratzen du. Don Bluth-en filmaz gain, saileko abentura desberdinak euskaratu dira ere. ETB eta TVE bere kate desberdinetan maizera jarri ohi dituzte. Lehen filma VHS-ean editatu zen eta duela gutxi argitaratu da dbd-ean. EITB-ek EITB produkto sailean argitaratu ditu euskaratutako filmeetako batzuk, lehenengoa barne. Zoritxarrez, euskarazko edizioak zailago dira aurkitzen eta askotan garestiago daude gaztelerazkoa baino. Ulertezina da, gaztelerazko edizioak ez izatea euskara aukeragarri. TVE lur telebista digitalaren bidez, bikoizketa anitz igorri ditzake aldi berean, euskarazkoa barne. Baina beste behin ere, euskaldunoi euskara ikustea debekatzen zaigu. 2016/03/16 - 08:50:16\nAtzean utzi dugun asteburua, eguraldi desatseginaz izateaz gain, euskarazko zinemarekin bereziki ankerra izan da, aurretik euskaraz ikusi izan ditugun filmak telebistan LTD bidez euskarazko bikoizketa gehigarri eman badaiteke ere, gazteleraz ikustera behartu gaituzte. Ostiralean hasi zen arazoa, TVE1-ek Spy Kids 2 eman zuenean 22:00-tan. Carmen eta Juni aurrekoan aitak espioiak direla jakin zuten eta azkenean negozio familian sartu ziren eta oraingokoa, bere lehen misioa bakarrean izango dute. Komentatu beharrezkoa da, saga osatzen duten hiru filmak euskaratuak daudela... eta bakarra ez dauka bikoizketa dbd-ean editatua. Gaua ez zen hor bukatu, LA2-en, westerreko "Río Bravo" klasikoa gazteleraz ikustera zigortu gintuzten ere. Howard Hawks westerreko maisua izan zen eta hau da horietako titulo ezagunetariko bat. John Wayne sheriffa, Dean Martin-ez laguntzaz aurre egin beharko dio gartzelatik indarrean atera nahi duen terrateniente bati. Larunbat arratsaldean izorratu gintuena ETB berbera izan zen, euskararekin bat esaten duen hori, ETB2-n "Arrosaren izena" ("El nombre de la rosa") filme bikaina euskaraz ez ikustera behartuz. Umberto Eco-ren eleberriaren adaptazioa, Sean Connery erdi aroko Sherlock Holmes antzeko bat da, eta abadetxe bateko hilketa misteriotsuak ikertu beharko ditu. Ikerketa filma badiduri ere, hortik harago doa, gai etiko eta filosofikoak ukituz. Igande goizekoa, umeentzatko izorramendu programa bikoitza. Tele5-rekin "Bibi sorgin txikia"-rekin hasi, TVE1-era "Sorginen madarikazioa"-rekin bukatu zen. Biak elebirretan dute oinarri, Bibi-ren kasuan, alemanian arrakastatsuak diren eleberri sailaren lehen zineratzea da eta "Sorginen madarikazioa" Roald Dahl-en eleberrian oinarritzen da, "Charlie eta txokolate fabrika" idatzi zuena ere. Azkar esaten da, baina asteburu honetan euskaratuak dauden 5 filma, teknikoki inongo eragozpenik ez badago ere audio anitx emititzeko, euskaraz hoiek ikusteko aukera kendu digute. Gainera, aldi berean, ETB1-ek asteburuan ez zuen filmik jarri eta bakarrik umeentzako zerbait egon zen ETTB3-an. Askok euskaraz ia zinerik ez dagoelaren idea geratu zaie euskaraz filmak ikusteko aukerak ain urriak direlako. Asteburu hontan jasotakoa argi uzten du, badela zinea euskaraz, baina ez dutela erabiltzen. Egon eta ez erabili, burugabekeria. Hona euskaraz ikusteko galdu ditugun filmen trailerrak: 2016/03/16 - 08:50:16\nETB3 Doctor Who ikus ez dezagun saiatzen ari da?\nAstero Doctor Who telesailaren atal bat ikusteko "aukera" izan dugu ETB3 katean. Urte askoren ondoren, irudi biziko gazte-helduentzako telesail bat azkenik. Poztekoa, zoriontzekoa eta ain bitxiagatik, askok ikustekoa. Baina telesail hau jarraitzea, ez da batere erreza izan: - Lehen atala inolako iragarpenik egin gabe aireratu zen. ETB3-ren programazioa oraindik ezin kontsulta zitekenean, ez EITB-ko webgunean ez EPG bidez. Gehienez jota, telesail hau emango zutelaren susmoa bazegoen kateko spotetan ikusita, baina ez noiz eta nola. - Hurrengo atalak ematerako, iragarki propia zuen Doctor Who telesaila... ordutegia gaizki iragarriz, adierazten zen baina ordu laurden lehenago bai zuen orduan. Horrela iragartza, iragartzea baina okerrago. - Iragarkia zuzendu zuten pasadan hastean... hasiera ordua baina ordu laurdena lehenago jarriz. Horrela konpontzea, behintzat hasita ez zenuen harrapatuko. - Astelehenean webguneak asteartean ikusiko zela zihoen... eta Heroes-en lehen atala izan zen ikusgai, programazioa webgunean programazioa zuzendua agertzen zelarik. Eta hori, ordutegiei begira, telesaila emandako modua ere, oker okerra izan da. Telesaila 16/9-tan egin bazen, ETB3-ren formatu berezkoa hori bada ere, 4/3 izateko irudia moztuz darabil. Honela ikusten da britaniar dbd-etan. Honela, koloreak galduta eta argazkigiketa zaborraraz bidali ematen digu ETB3-k. Azkenean, gaur ikusi ahalko dugu Who doktorea. Fio ez gara behintzat. 2016/03/16 - 08:50:16\nAro berri bat iritsi da gure etxeetara, filmeen alokairua interneten bidez egingo den garaia gure artean da. Ez da berriz kotxea hartu beharko bideoklubetara joateko, ezta bigarren aldiz bidea egin behar filma itzultzeko. Beti izango dugu alokatzea, beti edukiko dugu guretzako kopia zai eta, bideoklubetan gertatzen ez dena, aurretik norbaitek eraman izana daitekeelako. Xbox da honelako zerbitzua ematen lehena, baina hilabete kontua da PlayStation3-k berdin egitea ere, eta badira antzerako aparatuak aurreikusita. Kontsola internetera konektatua egonda, kontsola beraren menuak erabiliz, alokairua egin daiteke erraz errazki. Agindua emanda, filma jasotzen hasiko gera. Filma 14 egunez egon daiteke disko gogorrean. Ikusten hasita, 24 ordura borratuko da, epe horretan nahi adina aldiz ikusteko aukera edukitaz. Behe eta goi definizioan egin daiteke alokairua, kalitate eta filmaren arabera 1,7 eta 3,8 euro artean dago prezioa. Xbox banatzaile garrantzitsuak dauzka bere katalogoan: Warner, Fox, Sonny, Columbia. Baina baita ere espainiar banatzaileak: MangaFilms, NotroFilms, TriPictures. Eta beste askorekin hizketan dabil hauek zerbitzura gehitzeko. Astero filme kopurua haunditzez doa gainera. Baina iritsi berri den aro berri honetan, euskararik ez dago. Oraingoz filmak gaztelerazko bikoizketarekin ikus daitezke bakarriz, ez dago ezta jatorizko bertsio azpitittulatua ikusterik. Hona oraingoz galera: Oraingoz 99 filma daude alokagai, eta 9 euskaraz egon beharko lukete gutxienez, ia 10%. Eta ez uste gu garela kaltutako bakarrak, katalanek hurrengo filma badute ere alokagai katalanik gabe dendetako dbd-eak bikoizketa hori badu ere. Xbox filme katalogoa 2016/03/16 - 08:50:16\nMikel Laboa, euskal kulturaren berreskuratzaile eta bultzatzailea joana zaigu.\nMikel Laboa joana zaigu. Euskal kulturaren berreskuratzaile eta sustatzaile izan zen. Berreskuratzaile, galdutako abestiak birbiziratu zituelako. Sustatzaile, euskal musikagintzari bide bideak ireki zizkiolako. Mikel Laboa, kantagintzatik ekin zion euskal herriari zion maitasunak. Zinearekin ez zuen erlaziorik izan, baina bere abestiek bai. "Euskal pilota, larrua harriaren kontra/La pelota vasca, la piedra contra la pared" filmak Laboaren abestiz hornitu zen zinemak bere musikarekin betetzeko. Bere eredua argitzen gaitu euskarazko zinema egoera ilun honetan. Jendeari euskara ez dituen eta galtzen ari diren filmak berreskura daitezen salaketan gaude. Jendeari, euskaraz egiten diren filmen berri ematen gabiltz hauek ezagun eta ikus ditzan. Gizona joan zaigu, baina bere lana geurekin da betiko. Bere heriotza ohoretzeko, ez da nahikoa bere lanak gogoratzearekin, beharrezkoa da berak ibilitako bideari jarraitzea, euskal kultura berreskuratu eta sustatu. Gure eskura daukaguna euskarazko zinemagatik lan egitea da. Mikel Laboa euskal wikipedian Mikel Laboaren bideoak Mikel Laboari elkarrizketa Ilunpea programan (26 minutu) Mikel Laboaren kantuen letrak 2016/03/16 - 08:50:16\nDoraemon-ek 30 zine filmatik gora darama bere bizkar gainean, eta urtero beste bat gehitzen du. Badira urte batzuk LukTV, Doraemon-en telebistako banatzailea, pertsonaiaren arrakasta ikusirik, zinetarako banaketara itzuli zen. Ordutik hona, urtero Doraemon-en zine filma bat ekarri ohi digu, eta geroxeago Shin-Chan batu zitzaion planari. Zine estreinaldiak hasieran izango zuten erantzuna ez zuten garbi izan, baina argi geratuaz batera, LukTV filma guztiak espainiako hizkuntz gehienetara itzultzen ditu, naiz zinerako, naiz dbb-rako. Horrela guztietan izango dugu gaztelera, katalana, euskera eta galiziarra. Balentziarra da kanpo geratzen dena, oraingoz inork kasu egin izan ahal ez diolarik. Hori dela eta, Doraemon-en lehen bi filmak espainian ez daukate ez zinean ez dbd-ean euskarazko bikoizketarik, ETB-ek beranduago bikoiztu bai zituen. Baina filma estreinaldiak japoniarekin aldaratuz, filme atzeratu asko zeunden. Eta japoniarren abiada berean, atzerapena hortan jarraituko zuen. Zineman bi filma ezin estreinatu urtero, eta hori dela eta, LukTV urtero zinetan Doraemon-en filme bat estreinatzeaz gain, dbd-rako zuzenerako beste bat kaleratuko zuen, urtero bi filma ateraz merkatuan. Shin-Chan-ekin berdintsu, atzerapena ia ez dagoelarik pertsonai modernagoa izanda. Komentatu beharra dago ere, Doraemon-en zinemetako iazko filmak, aro berri bat ireki zuela sailari, pertsonaien marrazki modeloak eraberrituz. Horregatik telebistan ikustera ohituta gaudenen Doraemon-en antza ez du filme honek, ezta aurrerago etorriko direnak. Era berri honek dakartzan filmak, aurreko sailean eginikoen eguneratzeak dira kronologikoki. Horrela ba, gaur kaleratzen den filma, 1984-koaren eguneratzea da. LukTV ohikoa duenez azken aldian, bi diska darabil edizioarako, hizkuntz kopuruak eta filmeen luzeerak galerazten duelako extrak diska berean joatea. Hortaz probetxu hartuz, extretan pertsonaiaren motzmetraiak sartzen dituzte, hauek hizkuntz guztietara bikoiztuak daudelarik. Bereziki azpimagarria, duela filma batzutik hona, LukTV-ren dbd guztiak ikusmen arazoak pairatzen dituztenentzat prestaturik datozela, gaztelerazko audionabegazioa eta filma audiodeskribapenez ikusi daitekeelarik. Hau, ez da batere ohikoa dbd edizioatan, zail izanda osora horrela editatua dauden filmak 20-tik gora izatea. Filme honek, zihurrenez, ez du inongo berrikuntzarik suposatuko. Doraemon-en saila, oso jakina da nondik doan, nolakoak dituen pertsonaiak eta nolako istoriak darabiltzan. Produktu duin bat da, umeentzako oso egokia, eta aldi berean irudimen haundikoa da. Pozgarria da, seriotasunez jokatuz, sailaren filmak bata bestearen atzetik bikoiztuak ikustea, umeek pertsonaia euskararekin erlaziona ahal dezaten eta beti euskaraz ikusi ahalko dutela ohituz. Hemen ikus dezakezue telebistarako Doraemon-en azken irikieretariko bat, marrazki itxura berriarekin. 2016/03/16 - 08:50:16\nETB-ek ez digu laga Ni robota euskaraz ikusten.\nDuela hilabete edo, Ni robota euskaraz ikusteko aukera eman zigun ETB1. Ikusi ez zuenak, atzo asteartean ETB2-n ikusteko aukera izan zuen... baina ETB-ek ez zuen euskarazko bikoizketa aukeratzea ahalbideratu, gazteleraz ikustera behartu gintuen. ETB-ek, ez dauka inolako eragozpenik bikoizketa bakarra baino gehio aldi berean emateko, bereziki TDT bidez emititzen duenean. ETB-ek euskaraz bikoiztuta zuekan filme bat, gazteleraz ikustera behar zuen atzo, bere eskura dituen ahalbideak ez erabiltzeagatik. ETB2-ko hizkuntz aukeraketa eskubideak direla eta, atzerritar filma eta telesail guztiak euskaraz ere ikusteko aukera eman beharko liguke, gutxienez bikoiztutakoak exigitu beharko zaizkio. Euskara erabiltzeko aukerak ezin dira erabili gabe utzi. Gero galdetuko dugu, zergatik jendeak euskaraz telebista ikusteko ohitura ez duen, nola izango du aukerak kentzen ari bagaitzaikio? Ergel aurpegia geratzen zaigu, honelakoekin. 2016/03/16 - 08:50:16\nAlien. Espazioan inork ez ditu entzungo zure ohiak euskara eske.\nAzaroaren 5-ean Alien-en beste edizio bat kaleratu zen. Oraingoan saga osatzen duten lau filmak Alien Cuadrilogy titulopean. Alien-en lehenengo filma gutxienez zihur daukagu euskaraz bikoiztua emititu dela bere zine muntaian. DBD honek, diska berean zuzendariaren muntaiaz gain, zine muntaia badarama ere. Beraz, euskarazko bikoizketa inongo arazorik eraman zezakeen. Baina, beste behin ere, eta hamaika edizio desberin daramatza dagoeneko titulo honek, euskara gabe aterako da, filma hau ikus gura bagara, gazteleraz ikustera behartuz. Oraindik BluRay edizioa ateratzeko da. Aukera bada oraindik gauzak zuzentzeko, baina zuzenduko al dira... 2016/03/16 - 08:50:16\nJames Bond dugu ezbairik gabe, zineko espio saga luze eta ezagunena. 6 aktore dira dagoeneko 20 filmatik goran agente britaina antzestu dutenak. Bond filma guztiak ez daude euskaraz bikoiztuak, baina bai klasikoenak. Zihurtatuta daukagu, sagari hasiera eman ziona, hau da "No doktorea" (honetan Bond ez da ageri tituloan) bikoiztuta dagoela, eta hortaz gain, Sean Conery-ren beste batzu badirela bikoiztuak, bikoizketa urte mordoxkakoak gainera. Bond-en filmak edizio desberdinak izan zituzten. Bereziki aipatzekoa da 2006ko azken hilabetean kaleratutako edizioak. Ordura arteko filme guztiak atera ziren, 4K-etan errestauratuak. Zer esan nahi du errestaurazioak 4K-etan egin zutela esatea? Zinema material jatorrizkoa digitalizatu zela bere kalitate gorenean, hau da, ez dela lehenago egindako errestaurazioak bezala zine kalitate beheragoan eginak, baizik zine kalitatean egin zirela. Honek esan nahi du, alde batetik, zine kopia digital errestauratuak daudela eta zinetan errestauratutako kopiak eman litezkeela. Gaur egun posible litzateke euskaraz bikoiztutakoak, inoiz zine kopia izan ez dutenak eta izango ez dutenak, Bond-en filmak adibidez, zinema digital komertzial edo udal areto digital baten zine kalitatean ematea. Bestetik esan nahi du ere, DBD-rako edizioa egiteaz gain, material horrek balio zuela ere zuzenean Blu-ray edizioak egiteko, bi formatuak zine formatua baino kalitate txikiagoak izanik, materiala kalitate sobera zuela. Horrela, aurtengo azken hilabeteetan Bond-en filmak DBD-ean erreditatzeaz gain, blu-ray formatuan ateratzen hasi dira ere, oraingoz 6 esanguratzuenak, betirako izan beharko luketen edizioetan, irudi hobeagoz ezin bai dira atera. Hurrengo urterako programatuta daude falta Blu-rayn falta diren batzuk. Ez orain arteko ez edizio hauek , ez daramate ETB-ek eginiko euskarazko bikoizketak. Beraz, betirako edizioa kaleratuta, edizio berririk ezin espero, euskaldunen izorramena berriz ere. Beste aukera galdu bat, titulo mitiko eta oso ikusi batekin. 2016/03/16 - 08:50:16\nBarton Films Durangoko azokan aurkeztutako tituloak.\nBarton Films hurrengoko filmak aurkeztu eta kaleratuko ditu gaur hasten den Durango-ko azokan: "Bamako maitea" eta "Saxo eta Picollo". Hortaz gain, bere zinemarako katalogo berria aurkeztuko du ere. "Bamako maitea" afrikar etorkinei buruzko dokumental erdi errekeazioa da. "Saxo eta Picollo" zinetan ibilitako umeentzako animanio filma da. Durangoko azokara joan beharko da derrigorrean Bartonek egun hauetarako jarritako prezio merkeagotu eta bereziak, eta oparian emango diren dbd-etaz probetxu ahal izateko, ohiko prezioetatik prezioetatik beherago edukiko bai du bere katalogoa, Durangora ezin gerturatu ahal dena zigortuz. Azokatik kanpo Barton-en filmak erosi nahi dituenak, denda askotan banaketa lortzen ez dutenez, heuren webgunetik bakarrik erosi ditzake, prezioari bidalketa kostua gehituz, Dvdgo bezalako dendetako erosketa haundiagatik bidalketa kostuak dohainik irteten den bitartean. 2016/03/16 - 08:50:16


Aldi baterako eskolen etena - Elorrioko Txintxirri Ikastola\nAldi baterako eskolen etena\n» Aldi baterako eskolen etena\nEusko Jaurlaritzako Hezkuntza Sailburuaren agindua jarraituz, Ikastolak jakinarazten du ALDI BATERAKO ESKOLAK ETEN EGITEN DITUELA BERE OSOTASUNEAN (eskolako eta eskolaz kanpokoak), beste abisurik eman arte.\nEgun hauetan zehar, eta egoeraren bilakaera ikusita, ikastolatik hartu daitezkeen neurri osagarrien berri emango zaizue posta elektroniko bidez.\nIkasleekin edo irakasleekin egiten diren mota guztietako irteerei dagokionez, Osasun Sailak ezarritako jarraibideak betez, ikastolako ekintza guztiak bertan behera geldituko dira.\nAzkenik, irakasle taldeak ikasleek etxean egin beharreko lanak prestatuko dituzte, eta helaraziko zaizkizue.\nElorrion, 2020ko martxoaren 12an.


18 hautagaik egin zuten euskaltegiko irakasle lanpostua betetzeko lehenengo azterketa — Berbia\n18 hautagaik egin zuten euskaltegiko irakasle lanpostua betetzeko lehenengo azterketa\nAstelehenera arteko epea dute HABErena ez den laneko esperientzia adierazi eta agiri bidez ziurtatzeko\n29 lagun onartu ziren euskaltegiko irakasle lanpostu bat bete eta lan poltsa osatzeko deialdira. Guztiek zuten lehenengo azterketa egiteko aukera baina 18 bakarrik aurkeztu ziren atzo goizean. Deialdian zehaztu den gaitegia oinarri hartuta iritzi artikulua idatzi behar zuten, helduen euskalduntzearen metodologia kontuan hartuta. Egunak beharko dira idatzizko azterketa hori zuzentzeko baina bitartean esperientzia egiaztatzeko epea dute hautagaiek, baldin eta esperientzia hori HABErena ez den beste euskaltegiren batean jaso badute. HABErena ez den laneko esperientzia adierazi eta dagozkion ziurtagiriak aurkezteko epea astelehenean amaitzen da.\nHautaketa prozesuko lehenengo azterketara aurkeztu ziren 18 lagun horietatik 3k gainera, ez dute 4 Hizkuntza Eskakizuna edo baliokidea den agiririk egiaztatu. Horretarako epea, euskarazko azterketa egiten den egunera arte dute. Egiaztagiririk presentatu ezean, euskarazko azterketa egin beharko baitute. Azterketa horretarako egunik ez da zehaztu oraindik, ez euskarazko azterketa egiteko ezta elkarrizketa pertsonalerako ere. Ariketa hau, atzo egin zen idatzizkoa gainditzen duten hautagai guztiek egin beharko dute.\nHautaketa prozesua amaituta, egiaztatutako lan esperientzia eta formazioa baloratuko da eta puntuaziorik handiena lortzen duen hautagaiari lan murriztua eskatu duen irakaslearen lan jarduna betetzeko errelebo kontratua eskainiko zaio. Gainontzekoekin lan poltsa osatuko da udal euskaltegian sortu daitezkeen beharrei erantzun ahal izateko.


Nafarroako AHT-rentzako derrigorrezko desjabetzeen hasieraren kontrako protestaldia - Sakanako AHT Gelditu! Elkarlana\nGaur, hilak 31, Kadreita eta Alesbesen arteko derrigorrezko lur eremuen desjabetzeen akten altxamenduei hasiera eman zaio. Goizeko 9:20etatik aurrera lur kaltetuen jabeak deituak izan dira aipaturiko aktak sinatzera Kadreitako udaletxean. Azpiegitura honen eraikuntzarako betebehar legalen hasieraren aurrean, AHT Gelditu Elkarlanak udaletxearen aurrean protesta elkarretaratzea burutu du, beharrezko ez den proiektu xahutzaile eta txikitzaile honekiko bere errefusapena adierazteko. Elkartutakoek, paiaso - politikariz mozorroturik, “Mas que un circo, esto es un robo. Ni una robada para el TAV” lelodun pankarta zabaldu dute.\nInformazio osoa Iruñerriako AHT Gelditu Elkarlanako webgunean. Argazki gehiago Ekinklik taldearen webgunean. Gara egunkarian irakurri dezakezu berria, eta bideo bat ikusi ere. Sustrai Erakuntza fundazioak berria jarri du ere bere webgunean, non derrigorrezko desjabetzeen prozesua azaltzen du, eta AHTren zati honen inpaktuak ere.\nMientras tanto Yolanda Barcina, presidenta del Gobierno de Navarra, ha anunciado que realizará recortes en varias de las áreas del gobierno, a la vez que anunciaba el inicio de las obras del TAV, en las cuales se ve que no tiene intención de recortar nada (Diario de Noticias, Diario de Navarra):\naht alesbes barcina cadreita desjabetzak expropiaciones obras tav villafranca


Viewing item 21 to 40 (of 126 items)\nMendiluzeren kartzelakoa: Irakaskuntzan lan egiten det / benetan oso gustora; / nahiz ta tarteka amorrarazi; / nahiz tarteka aztora. / Baina bi alde dituen hontan / diferentzia asko da / pasatzen doa denbora / neureak badatoz gora / eta kezka bat gogora. / Zein beldurgarri, baina ederra / den heziketaren froga / zeinen seguru nagoen [...]\nLujanbioren kartzelakoa: Norbere mundu intimo / norbere sexualitate / zabaldu eta bestekin / bihurtzen ditugu parte. / Desioek, pasioek / beren arantza dakarte / neri ere harremanan / lora bihurtu zait kate. / Ezin inor behartu / inor derrigorrez maite / harremanak zabal behar du / bere aukera ta ate. / Halako diskurtsoak maiz / [...]\nIrazuren kartzelakoa: Ez neukan alde haizea / dena traba ta leizea / baina buruai heltzea / maite dut nere etxea. / Gaztea eta pentsatzen zuten / seguru da partitzea / hau Parisera joango zaigu / ta tokatu isiltzea. / Laborantxara bildu naiz eta / lortu ere segitzea / xoxak atera bizimodua / neurera erabiltzea / [...]\nLabururen kartzelakoa: Nere logela apaintzen dute / Armstrongen zazpi argazkik / eta menuan ez zait falta hoi / ez oilasko ta ez pastik. / Zuzendariak ere hotelean / mila kontseju dakarzkit / ez det sakatzen balaztik / saihesteko arrakastik. / Zuzendariak kotxetik dio: / ‘Denak atzian ziaztik. / Nik ere e’ nun espero, baina / [...]\nAgirreren kartzelakoa: Bertso eskolan ibiltzen gera / txorakeri ta txistia / nere lagunek esaten dute: / ‘Hik falta dek sinistia’. / Sarri askotan izaten det, bai / oso aldarte tristia / ez da errexa nerbioekin / txaloz barruak piztia / nahi genduen albistia / espero nuen BECeko ateak / sudur aurrian ixtia / neretzat gauza [...]\nMendiluzeren kartzelakoa: Murgian nuen lehen aukera / urduri joan nintzen, artega / koska desioz zeuden / bost tiburoien artera. / Kunplitu nuen papera / joan dena ematera / ta ez zen hain gaizki atera. / Maulen juxtuxo / baina, hala ere, BECera. / Hemen hangoak kantatu ditut / ta nere amets bat bete da. Nerbioekin [...]\nUriaren kartzelakoa: Gauza denetan egoten dira / mila maila, mila gradu / ta ni zeinetan nagoen aspaldi / onartuta dut ondradu. / Nahiz ta gustora ibili plazan / beti tabladuz tabladu; / nahiz eta beti erdi harroputz / ta konfiantzaz azaldu. / Pentsatzen nuen ‘sinpleak gara / maila apala daukagu / bertsotan erdi mailan gaudenak [...]\nColinaren bakarkakoa: Hamazazpi urte ditut / ia-ia egin naiz handi. / Hortzetako aparatua / eta aknea ugari; / sudurpean hiru bizar / agertzen zaizkit nabari. / Horrelaxe jaio nintzen / ta bota kulpak amari / lagunak trufaka dauzkat / beti adar jotzen ari / lakuko zisne itsusia / deitzen zidaten aspaldi / ta gaur musu [...]\nBeñat Zamalloa Akizu posted an update in the group Bertsolari Txapelketa Nagusia 2013 4 years, 11 months ago Ikusi\nAlaia Martinen kartzelakoa: ‘Naufragoa’, ‘Habanera’ / edota doinu hau bera? / Baneuzkan nahiko galdera / baina egin dut aurrera. / Nire baitara bilduta nago / sartu naiz neure barnera / nortasuna da inportantena / hontan nere arabera. / Puntuaketa errimak doaz / garunean gorabehera / Gaskako atari honetan nago / atera edo ez atera / [...]\nPaiaren kartzelakoa: Gaur hain triste esnatu naiz / hain pasibo, hain arraro. / Egunkariak garrantzi / dena galdu du zeharo. / Flisherantza pasiyuan / San Telmo ermita abaro / azkenengo 20 urteak / aurretik zaizkit igaro. / Nire bertso finala / ilusiotan oparo / Karidadeko Bentaren / klarineteen esklabo / bertsoaren itsasoan / kresalez zailduta… [...]\nLekueren kartzelakoa: Sevillako kartzela hontan / ene, zenbat endredo! / Gure kontra mila arau / ta mila kartzelero. / Batu ginen ta erabagi / sendoa hartu gero / gose greban daroago / hilabetea edo. / Ahulduaz, metatuaz / noa ni egunero; / indar gramu bat be ez dot / ia bihurtu naz ero / baina [...]\nElortzaren kartzelakoa: Jada bi ordu ta piko / baina hemen noa tinko / jada bi ordu ta piko / barkutik salto eginda / igeri noa polito. / lurrean ere e’ nintzen / inoiz egon belauniko. / ‘Besoei gogor eragin’ / pentsatu dut neurekiko; / ‘Bi aukera daude txikito / edo itsasertzera heldu / ta bestela [...]\nMartinen kartzelakoa: Bezperan lagun on batek / hala esan zidan: ‘Ez etsi / aukerak egon badaude’. / Ta nik hoietan sinetsi. / ‘Hemendik urrun egongo / zara bihar edo etzi / ezkutuan, tunelean / sartzeko makurtuz jetsi / hainbesterako zigorrik / nola e’ nuen merezi’. / Ihesbide txikitxo hau / ihesbide hain berezi; / pasatu [...]\nUrangaren bakarkakoa: Gizon ustean sarri naiz / oso umea, umean. / Maiz sartu izan dut hanka / nere iragan xumean. / Beti begirada jartzen / nuen etorkizunean / ez, bizitako momentu / sentitutako unean. / Aspaldi e’ naiz sentitu / noski, askatasunean /… Gazte garaian batera / mila une eder igaro / zu sudurretik sartzean [...]\nMantxiren bakarkakoa: 14 urte nituelarik / lagunen ondoan hasi / majina ‘t trago emandakoa / patxaran eta ginkasi. / Gehiago ezin ta edan beharra; / ‘gutxiyo ote haiz ba hi?’. / Hola hasi nintzen edaten eta / geroztik dena desgrazi / alkola bihurtu zait krisi / hasera hartan bizipoza zen / gaur egun, ezin det [...]\nIturriagaren bakarkakoa: Urte askotako ohiturak dira / jarri atzera begira / gaztetxo nintzen garai haietan / denak juerga, dena biba. / Batek ez dakit noiz erortzen dan / harlauza baten azpira / mendekotasun baten joan ziren / hamar bat urte guztira. / Gero, sendatu behar nuela / ta medikuen segida / saiatu nintzen ta lortu [...]\nArzallusen bakarkakoa: Txapelketako saiotan / ibiltzen naiz erdi tonto / teknika beti izaten da / bertsolarien oztopo / ta errima familiak / nik umetatik gorroto. / Ongi ikasiak neuzkan / joko, zoko ta barroko. / Ta gaur hona etorri naiz / ez hanka sartzeko pronto; / nere kurrikulumean / hortxe daude zazpi poto / ta [...]\nGaztelumendiren bakarkakoa: Lehenengo eskuarekin / hala hartu det astiro / nere barruko ikarek / ta beldurrek ze enbido! / Ondoren, eskuan ere / ezpainetara det igo; / gero, mihiaz dastatu / zaporea maitekiro. / Urteak dira bizitzan / ez dela izaten giro / ta barruan sentitzean / mila min, mila bertigo. / Nola lehen egiten [...]


Fagor Arrasate eta euskara - - Goiena.eus\nErika Mendibil Kortazar\nFagor Arrasate eta euskara\nErika Mendibil Kortazar 2017-12-01 08:02\nFagor Arrasatek euskara eta lana uztartzeko egin duen ibilbide luzean –1976koak dira jasota dauden lehen ekintzak–, bereziki hiru ardatz bultzatu nahi izan ditu: ezagutza, erabilera eta motibazioa.\nEzagutza eta erabilera areagotzeko etengabeko lana egin da, euskara eskoletatik hasi eta gaur egungo kontratazioetako euskara eskakizunetara iritsi arte.\nEsan dezakegu lan hori pixkanaka fruituak ematen ari dela; izan ere, momentu honetan, langileen %73k euskaraz badaki eta %84k ulertzen du.\nErabilerari dagokionez, martxan jarri izan ditugun ekimenei esker –langileen konpromisoak, Eusleen dinamikak, euskara ulertzeko saioak, mintza saioak, bazkaltegiak…– esan daiteke ahozko erabilera ere gora ari dela egiten. Azken sei urteetan, %36tik %49ra.\nAzken urte hauetan, Euskararen Eguna antolatu izan dugu lantegi guztietan, motibazioa eta euskararen aldeko kontzientziazioa areagotzeko. Badakigu horrelako ekintzek duten eragina neurgarria ez dela, baina, egia esan, egun horren bueltan giro polita sortzea lortzen da eta horrek eragin ona duela uste dugu.\nGainera, euskararen instituzionalizazioa indartzeko asmoz, Fagor Arrasatek 2014an Bikain Zilarra lortu zuenetik, euskararen aldeko errekonozimendu sariak emateko aprobetxatzen da egun hori eta Euskararen Egunean erabilera neurketak egiten dira, langileei egun horretan oraindik gehiago erabiltzeko konpromisoa eskatuz.\nHona hemen abenduaren 4rako prestatu ditugun ekintzak:\n-Aurreko astean egutegietarako euskarazko lelo lehiaketa martxan egoten da.\n-Euskararen Egunarekin batera, hornitzaileei gutun bat bidaliko zaie esanez beraiek erabiltzen duten aplikazioko dokumentu guztiak euskaraz lehenetsita izango dituztela egun horretatik aurrera.\n-Goizean Euskara mingainean pegatinak banatu eta egunean zehar neurketak egingo dira; erronka: iaz baino erabilera datu handiagoa lortzea.\n-Kafea eta madalenak.\n-Eguerdiko hamabietan sari banaketa –errekonozimendu sariak–: 1) euskararen ibilbidean ikasi eta erabiltzeko saltoa eman duenari; 2) urteko neurketan erabilera datu altuena eman duen departamentuari; 3) azken lau urteetan erabileran nabarmen gora egin duen departamentuari; eta 4) egutegietako lelo lehiaketako irabazleari.\nAurten ere pasa dezagun, bada, egun hori ahalik eta gehien euskara erabiliz eta giro ederrean!\nFagor Arrasateko euskara koordinatzailea


kritiken hemeroteka » Bizitzea, bizirautea\n« Poeta helduaren autorretratua | Begien bistakoa berriro »\nAldi baterako / Manu Lopez Gaseni / Pamiela, 2018\nBizitzea, bizirautea Javier Rojo / El Correo, 2018-12-08\nManu Lopez Gaseni oso ezaguna da euskal literaturan. Bere ibilbidean haur eta gazte literaturako lanak ageri dira, saiakerak eta noizean behin helduentzako idazlanak ere bai, nahiz eta azken hauek oso ugariak ez izan. Literatur motak, beraz, askotarikoak dira, baina alor batean ez zen aritua orain arte: helduentzako poesiarenean. Eta hain zuzen ere, horixe da liburu honetan eskaintzen dena. Idazlanari “Aldi baterako” jarri dio izenburua eta Ernestina de Champourcin saria irabazi zuen 2017ko deialdian.\nIzenburuari erreparatzen badiogu, liburuko poemetan azaltzen den ikuspuntua oso ondo laburtzen duela esan daiteke, zeren bertan ageri den gai nagusia gizakiari denboraren aldetik aurkezten zaion muga baita. Klasikoren batek esandakoa berridatziz, ez gara bi menderako eta muga hau nabarmenago begitantzen zaio pertsonari amaiera hurbil egon daitekeela iruditzen zaionean. Gizakiak begi-bistan ditu bere limitazioak eta nolabait transzenditu nahi lituzke. Hori lortzeko bidea sorkuntzan aritzea da. Planteamendu honen inguruan Lopez Gasenik bi zatitan banatutako poema liburua sortu du. Lehenengo zatian (“Aldi baterako erakusketa” izenburua jarri dio), museo batean egongo bagina bezala norberaren bizitza artearen bidez luzatuta ikusten dugu. Subjektuak (eskulturen modeloak adibidez) aspaldian desagertu dira, baina nolabait inmortalizatuta geratu dira arte lanaren bidez, arteak, edozein dela ere arte mota, denbora luzatzeko ahalmena baitu. Liburuaren bigarren zatiak, “Aldi baterako biziraupena” izenburukoak, gaiari beste ikuspuntu bat emendatzen dio. Izan ere, mugak gertu ikusi dituenak badaki bizitzea bizirautea dela. Eta orduan halakoak jainkoaren papera joka dezake sorkuntzaren bidez, idazketan azken puntua noiz jarriko berak erabakita.\nLopez Gaseniren poema hauek argiak dira, gardenak, baina poesiari uko egin gabe idatziak. Artea aipatzen dute askotan; hala ere, irakurleak ez du estetizismo kriptikorik aurkituko. Baliabideen aldetik, paralelismoak eta paradoxak erabiltzen ditu testuetan; eta horiek subjektua ispilu moduko baten aurrean kokatzen dute, bera ere baden ifrentzua erakusten diotelarik.


Kristalezko begi bat (Miren Agur Meabe, Susa 2013)\nAsier Sarasua 2013/05/15 21:15\nAzkenaldian beldur pixkat ematen dit liburuen inguruko iritziak idaztea blog honetan, ondoren Kritiken hemerotekan ikusi eta lotsagorritu egiten naizelako. Are gehiago liburu honen kasuan, hainbeste laudatu dena eta goi-mailako iritzi eta kritikak jaso dituena (Hemerotekan bertan begiratzea besterik ez duzu).\nKapitulu jakin batzuk, adibidez: "Autoerretratua" deskripzio-ariketa bikaina; "Itzalak" poema narratibo metaforiko ederra; "Gaztatxo kaxaren teoria" iradokitzailea; "Orbainak eta beste" mingarria; "Hildakoen begiak" hunkigarria; "One star" paradisiakoa.\nAsier Sarasua 2013/05/08 20:50\nBertso berriak, krokodilo analfabetoei jarriak.\nPeriferiakoak ez daude eroso;\nzaharrek nekez ikasten,\ngazteek arrotz ikusten;\neuskaltzainek ez betetzen.\nBaina errudunak dira periferiakoak,\nzahar nekatuak eta gazte arrotzak.\nErruduna beti baita bestea, are gehiago\nGai jartzaile: hauxe eta beste.\nAsier Sarasua 2013/05/05 20:30\nMunduak nola funtzionatzen duen. Edo nola 1000 urte dituen olerki txinatar batek egunerokotasun osoa daukan 2013an, baita munduko beste zoko honetan.\nBerrehun zaldi daude ukuiluetan, haiek\njaten dute gure garia.\nIaz ere lehortea izan zen, eta gure herriko\njendea goseak dago.\nLandare sustraiak eta zuhaitz azala\nbesterik ez dugu jateko,\ngari guzia Enperadorearen zaldientzat\nLaborariak ez gara zerga-biltzaileari\nezetz esateko gauza.\nGobernuaren zaldiak loditu behar dira,\nhaizearen indarra izan dezaten;\nErreboltak hedatu dira Inperioaren ipar aldean\neta hego aldean.\nAre arrazoi gehiago. Zaldi ondo janak behar dira\nIzkiriaturik aurkitu ditudan ene poemak (Joseba Sarrionandia, 1985)